ໃນວັນທີ 12 ຕຸລາ 2016 ຜ່ານມານີ້ທີ່ ພະແນກໂຍທາທິການ ແລະ ຂົນສົ່ງ ແຂວງຊຽງຂວາງ ໄດ້ມີພິທີປະກາດແຕ່ງຕັ້ງຮອງຫົວໜ້າພະແນກ ໂຍທາທິການ ແລະ ຂົນສົ່ງ ເພີ່ມຈຳນວນ 1 ທ່ານ ຄືທ່ານ ຄຳເໝືອນ ໄຊພະວົງ, ໂດຍເປັນ ກຽດເຂົ້າ ຮ່ວມຂອງທ່ານ ສົມພອນ ສີອາໄພ ກະມະການພັກແຂວງ, ເລຂາຄະນະພັກຮາກຖານ, ຫົວໜ້າພະແນກ ຍທຂ ແຂວງ ແລະ ທ່ານ ບຸນໂຮມ ເທດທານີ ຄະນະປະຈຳພັກແຂວງ, ປະທານກວດກາພັກ, ຫົວໜ້າພະແນກກວດກາລັດແຂວງ, ທ່ານ ສາຍເງິນ ຈັນທະສົມບູນ ຮອງຫົວໜ້າຄະນະຈັດຕັ້ງແຂວງ, ມີບັນດາທ່ານ ຮອງຫົວໜ້າພະແນກ, ບັນດາຫົວໜ້າຂະແໜງ, ຜູ້ອຳນວຍການລັດວິສາຫະກິດຂຶ້ນກັບ, ຫ້ອງການຄຸ້ມຄອງສະໜາມບິນ, ກອງຄຸ້ມຄອງຈາລະຈອນທາງອາກາດ, ພະນັກງານ-ລັດຖະກອນ ແລະ ບັນດາຖືກເຊີນຈາກພະແນກການອ້ອມຂ້າງພະແນກເຂົ້າຮ່ວມ. ໂອກາດດັ່ງກ່າວທ່ານ ສາຍເງິນ ຈັນທະສົມບູນ ຮອງຫົວໜ້າຄະນະຈັດຕັ້ງແຂວງ ກໍໄດ້ ຂຶ້ນຜ່ານຂໍ້ຕົກລົງ …